ཡིན་ཀྱང་།འོས་བསྡུའི་ཉིན་མོར་ཧ་ཅང་ཐག་ཉེ་བའི་སྐབས་སུ།བོད་ཀྱི་རང་དབང་ལྡན་པའི་གསར་འགྱུར་བརྒྱུད་ལམ་སྟེ་མང་གཙོའི་ཀ་བ་བཞིའི་ཕྱོགས་ཀྱི་བརྙན་འཕྲིན་དང་དྲ་ཚིགས་ཁ་ཤས་སུ་འོས་འཐུས་འགའ་ལ་བཅར་འདྲི་བྱས་པ་ཞིག་ཐོན་ཐུབ་ཡོད་ཀྱང་།འདི་ཡིས་རྒྱ་ཆེའི་བོད་མི་མང་ཤོས་སུ་ཁྱབ་ཐུབ་པའི་ངེས་པ་མི་འདུགསྐབས་འདིར་སྤྱི་ཚོགས་ནང་དུ་ད་ལོའི་སྤྱི་འཐུས་འོས་མི་རྣམས་ལྷོད་ལ་བབས་སོང་བའི་རྒྱུ་མཚན་ཅི་ཡིན་གྱི་དྲི་བ་ཞིག་སླེབས་པ་རེད་མོད།སུས་ལན་འཏབ་རུང་སྲིད་སྐྱོང་འོས་མིའི་བགྲོ་གླེང་ལ་རྣོ་ངར་ཆེ་བ་ཡིན་པ་ལྟ་བུའི་བསམ་ཚུལ་ཡོང་གི་ཡོད་པ་རེད།